PIB Headquarters
कोविड-19 पर पीआईबी का बुलेटिन
- राष्ट्रव्यापी टीकाकरण अभियान का विस्तार टीके की 20 करोड़ खुराक के पार पहुंचा
- 60 साल से ऊपर आयु की 42 प्रतिशत आबादी को कोविड-19 टीके की कम से कम पहली खुराक मिल चुकी है
- लगातार 13 दिनों से स्वस्थ होने वाले रोगियों की दैनिक संख्या कोविड-19 के दैनिक नए मामलों से ज्यादा बनी हुई है।
- रिकवरी रेट बढ़कर 89.66 फीसदी हो गया है
- अब तक एक दिन में सबसे ज्यादा 22.17 लाख जांच की गई
- वर्तमान में साप्ताहित पॉजिटिविटी रेट 11.45%
#Unite2FightCorona
#IndiaFightsCorona
पत्र सूचना कार्यालय
सूचना और प्रसारण मंत्रालय
भारत सरकार
दैनिक पॉजिटिविटी रेट इस समय 9.42 प्रतिशत; लगातार दूसरे दिन 10 प्रतिशत से कम
राष्ट्रव्यापी टीकाकरण अभियान का दायरा टीके की 20 करोड़ खुराक के पार पहुंचा
- भारत में लगातार 10वें दिन कोविड-19 के नये मामलों की संख्या तीन लाख से कम दर्ज की गयी। पिछले 24 घंटे में 2,08,921 नये मामले सामने आए
- 10 मई 2021 को अपने आखिरी चरम पर पहुंचने के बाद से सक्रिय मामलों की संख्या में कमी आयी है। पिछले 24 घंटे में सक्रिय मामलों की संख्या में कुल 91,191 की कमी आयी है। यह देश के कुल कोविड पॉजिटिव मामलों का 9.19 प्रतिशत है।
- लगातार 13 दिनों से स्वस्थ होने वाले रोगियों की दैनिक संख्या कोविड-19 के दैनिक नए मामलों से ज्यादा बनी हुई है। पिछले 24 घंटे में बीमारी से 2,95,955 लोग स्वस्थ हुए हैं। पिछले 24 घंटे में दैनिक नये मामलों की तुलना में बीमारी से स्वस्थ होने वालों की संख्या 87,034 ज्यादा है।
- भारत में पिछले 24 घंटे में अब तक सर्वाधिक 22,17,320 जांच हुई, जो किसी एक दिन में हुई जांच की सर्वाधिक संस्था है।
- साप्ताहिक पॉजिटिविटी रेट इस समय 11.45 प्रतिशत है जबकि दैनिक पॉजिटिविटी रेट घटकर आज 9.42 प्रतिशत हो गया। यह लगातार दो दिनों से 10 प्रतिशत से कम बना हुआ है।
- भारत ने टीकाकरण अभियान में एक नया मुकाम हासिल किया है, क्योंकि राष्ट्रव्यापी टीकाकरण अभियान के तीसरे चरण के तहत देश भर में दी गई खुराक की संख्या 20 करोड़ से ज्यादा हो गई है।
अधिक जानकारी के लिए:
https://pib.gov.in/PressReleasePage.aspx?PRID=1721845
भारत में कोविड-19 टीकाकरण का कुल आंकड़ा 20 करोड़ के पार पंहुचा
60 साल से ऊपर आयु की 42 प्रतिशत आबादी को कोविड-19 टीके की कम से कम पहली खुराक मिल चुकी है
भारत ने वर्तमान में जारी अपने कोविड-19 टीकाकरण अभियान में आज एक बहुत महत्वपूर्ण उपलब्धि हासिल की है। अभियान के 130वें दिन आज सुबह 7 बजे तक उपलब्ध कराए गये आंकड़ों के अनुसार, देश में कोविड टीकाकरण का कुल आंकड़ा 20 करोड़ से ज्यादा हो चुका है । भारत का कोविड-19 टीकाकरण अभियान, दुनिया का अब तक का सबसे बड़ा टीकाकरण अभियान है, इसे माननीय प्रधानमंत्री ने 16 जनवरी, 2021 को शुरू किया था। मात्र 130 दिनों में यह उपलब्धि हासिल करने वाला भारत, अमेरिका के बाद दूसरा देश है। अमेरिका को 20 करोड़ के आंकड़े तक पहुंचने में 124 दिन लगे थे।
ज्यादा जानकारी के लिए: https://pib.gov.in/PressReleasePage.aspx?PRID=1721950
राज्यों/केंद्रशासित प्रदेशों को टीके की 22 करोड़ से अधिक खुराक प्रदान की गयी
भारत सरकार ने अब तक राज्यों/केंद्रशासित प्रदेशों को कोविड टीके की 22 करोड़ से अधिक खुराक  मुफ्त श्रेणी और राज्यों द्वारा सीधी खरीद की श्रेणी के माध्यम से प्रदान की है। इसमें से कुल खपत, अपव्यय सहित, 20,13,74,636 खुराक  है। राज्यों/केंद्रशासित प्रदेशों के पास अब भी टीके की 1.77 करोड़ से ज्यादा  खुराक उपलब्ध हैं, जिन्हें दिया जाना बाकी है।
ज्यादा जानकारी के लिए: https://pib.gov.in/PressReleasePage.aspx?PRID=1721833
राज्यों/ केंद्र शासित प्रदेशों को एम्फोटेरिसिन-बी की अतिरिक्त 29,250 शीशियां आवंटित
केंद्रीय रसायन एवं उर्वरक मंत्री श्री डीवी सदानंद गौड़ा ने घोषणा की कि म्यूकोरमायकोसिस के उपचार में उपयोग की जाने वाली एम्फोटेरिसिन-बी दवा की 29,250 अतिरिक्त शीशियां आज सभी राज्यों/ केंद्र शासित प्रदेशों को आवंटित कर दी गई हैं। इससे पहले दिनांक 24 मई को एम्फोटेरिसिन-बी की अतिरिक्त 19,420 शीशियों का आवंटन किया गया था और 21 मई को देश भर में 23,680 शीशियों की आपूर्ति की गई थी।
ज्यादा जानकारी के लिए: https://pib.gov.in/PressReleasePage.aspx?PRID=1721873
कोविड राहत सहायता पर अपडेट
भारत सरकार को 27 अप्रैल, 2021 से विभिन्न देशों/संगठनों से कोविड-19 राहत चिकित्सा आपूर्तियों और उपकरणों का अंतर्राष्ट्रीय सहयोग मिल रहा है। इन्हें राज्यों और केंद्र शासित प्रदेशों को तत्काल भेजा/वितरित किया जा रहा है।
27 अप्रैल, 2021 से 25 मई, 2021 तक कुल मिलाकर 17,831 ऑक्सीजन कंसट्रेटर, 18,111 ऑक्सीजन सिलेंडर, 19 ऑक्सीजन उत्पादन संयंत्र, 13,489 वेंटिलेटर/बीआई पीएपी, ~6.9 लाख रेमडेसिविर शीशियों, ~12 लाख फेविपिराविर टैबलेट को सड़क और वायु मार्ग के माध्यम से वितरित किया गया/ भेजा गया है।
ज्यादा जानकारी के लिए: https://pib.gov.in/PressReleasePage.aspx?PRID=1721923
12 ऑक्सीजन एक्सप्रेस गाड़ियों ने खराब मौसम और चक्रवात का सामना करते हुए पूर्वी राज्यों से 969 मीट्रिक टन एलएमओ के साथ देश को सहायता पहुंचाई
भारतीय रेलवे देश के विभिन्न राज्यों में लिक्विड मेडिकल ऑक्सीजन  पहुंचाना जारी रखे हुए है। भारतीय रेलवे द्वारा अभी तक देश के विभिन्न राज्यों में 1080 से अधिक टैंकरों में 17,945 मीट्रिक टन तरल मेडिकल ऑक्सीजन  पहुंचाई गई है। यह उल्लेखनीय है कि लगभग 272 ऑक्सीजन एक्सप्रेस गाड़ियों ने अब तक अपनी यात्राएं पूरी कर ली हैं और विभिन्न राज्यों को सहायता पहुंचाई है।
संचालन को बढ़ाने का कल देर तक जारी रहा और 969 एमटी लिक्विड मेडिकल ऑक्सीजन के साथ 12 ऑक्सीजन एक्सप्रेस गाड़ियां पूर्वी राज्यों से खराब मौसम और चक्रवात का सामना करती हुई चलीं। इन 12 ऑक्सीजन एक्सप्रेस में तमिलनाडु के लिए 3 ट्रेनें, आंध्र प्रदेश के लिए 4 और दिल्ली क्षेत्र, मध्य प्रदेश, उत्तर प्रदेश, असम और केरल के लिए 1-1 ट्रेन शामिल हैं।
ज्यादा जानकारी के लिए: https://pib.gov.in/PressReleasePage.aspx?PRID=1721887
एनटीपीसी बंगाईगांव ने कोविड केयर सेंटर शुरू किया
कोविड के खिलाफ प्रयासों को जारी रखते हुये एनटीपीसी बंगाईगांव मेडिकल प्रकोष्ठ ने अपोलो टेलीहेल्थ सर्विसेज के सहयोग से आज से एनटीपीसी बंगाईगांव कोविड केयर सेंटर शुरू कर दिया है। सेंटर का उद्घाटन कल 25 मई, 2021 को सीजीएम श्री सुब्रत मंडल ने किया। उन्होंने सेंटर में उपलब्ध सुविधाओं का भी अवलोकन किया। दूर-दराज के कोविड मामलों के प्रबंधन के लिये इस सेंटर में शानदार प्रौद्योगिकी उपलब्ध है। कोविड केयर सेंटर में 10 कोविड बेड मौजूद हैं। हर बेड पर शरीर के तापमान, एसपीओ-2, हार्ट रेट, बल्ड प्रेशर, और रेस्परटोरी रेट की निगरानी करने के लिये उपकरण लगाये गये हैं।
ज्यादा जानकारी के लिए: https://pib.gov.in/PressReleasePage.aspx?PRID=1721849
भारतीय नौसेना ने पलासा कोविड केयर सेंटर को 'ऑक्सीजन ऑन व्हील्स' प्रदान किए
श्रीकाकुलम के जिलाधिकारी श्री जे. निवास के अनुरोध के आधार पर भारतीय नौसेना ने दिनांक 25 मई 2021 को पलासा कोविड केयर सेंटर को ऑक्सीजन ऑन व्हील्स संयंत्र उपलब्ध कराया। यह अस्पताल में भर्ती 12 मरीजों के लिए चौबीस घंटे ऑक्सीजन प्रदान करती है। टीम ने प्लांट के संचालन में अस्पताल स्टाफ को प्रशिक्षित भी किया है।
ज्यादा जानकारी के लिए: https://pib.gov.in/PressReleasePage.aspx?PRID=1721856
एसजेवीएन लिमिटेड ने हिमाचल प्रदेश में चार ऑक्सीजन संयंत्र स्थापित किए
विद्युत मंत्रालय और हिमाचल प्रदेश सरकार के एक संयुक्त उद्यम एसजेवीएन लिमिटेड ने हिमाचल प्रदेश के शिमला , किन्नौर, लाहौल स्पीति और हमीरपुर जिले में लगभग 4.5 करोड़ रुपये की लागत से 4 ऑक्सीजन संयंत्र लगा रही है। इसके अलावा एसजेवीएन ने राज्य की पूरी आबादी का टीकाकरण करने के अपने प्रयासों के लिए सहायता के रूप में राज्य सरकार को लगभग 1 करोड़ रुपये की लागत वाले कोल्ड चेन उपकरण प्रदान किए हैं।
ज्यादा जानकारी के लिए: https://pib.gov.in/PressReleasePage.aspx?PRID=1721968
INPUTS FROM PIB FIELD UNITS
केरल: केंद्र की ओर से आवंटित एम्फोटेरिसिन की 240 शीशियां केरल पहुंच गईं। राज्य में अब तक ब्लैक फंगस के 44 मामलों की पुष्टि हो चुकी है। इस बीच, पुलिस ने कोविड निवारक चिकित्सा उपकरणों और उत्पादों के दाम पर नियंत्रण के लिए कदम उठाए हैं। डीजीपी लोकनाथ बेहरा ने कहा कि ओवरचार्जिंग का पता लगाने के लिए सभी जिलों में स्पेशल ब्रांच पुलिस की तैनात की गई है। स्पेशल ब्रांच पुलिस के अधिकारी सभी जिलों के मेडिकल स्टोर समेत संस्थानों की जांच करेंगे। इसका उद्देश्य यह सुनिश्चित करना है कि कोविड से सुरक्षा देने वाले उत्पादों को सरकार की ओर से निर्धारित मूल्यों पर ही बेचा जाए। उन कंपनियों के खिलाफ कार्रवाई की जाएगी, जो उत्पादों के दाम बढ़ाकर लेती हैं। सरकार ने फैसला किया है कि केरल में स्कूलों और कॉलेजों के लिए नया शैक्षणिक वर्ष 1 जून से शुरू हो जाएगा। कोविड की मौजूदा स्थिति के कारण सभी क्लासेज ऑनलाइन ही चलेंगी। मंगलवार को राज्य ने कोविड-19 के 29,803 मामलों की पुष्टि की। राज्य में अभी 2,55,406 सक्रिय मामले हैं। 177 अन्य लोगों की मौतों के साथ मृतकों की संख्या 7,731 हो गई है। राज्य में अब तक कुल 87,77,431 लोगों ने टीकाकरण कराया है। इसमें से 67,56,652 को पहली खुराक और 20,20,779 दूसरी खुराक लगाई गई।
तमिलनाडु: मद्रास उच्च न्यायालय ने तमिलनाडु सरकार से उन लोगों के टीकाकरण के लिए एक कार्य योजना पेश करने के लिए कहा है, जो बीमारियों की वजह से घर पर रहते हैं या फिर गंभीर रूप से शारीरिक अक्षमता के शिकार हैं। मुख्यमंत्री एम. के. स्टालिन ने बुधवार को कोविड-19 महामारी के बावजूद काम करने वाले मान्यता प्राप्त पत्रकारों के लिए प्रोत्साहन को 2,000 रुपये से बढ़ाकर 5,000 रुपये कर दिया। मुख्यमंत्री ने मंत्रियों और अधिकारियों को राज्य में लागू पूर्ण लॉकडाउन के दौरान लोगों तक आवश्यक वस्तुओं की नियमित आपूर्ति सुनिश्चित करने का निर्देश दिया। तमिलनाडु के स्वास्थ्य विभाग ने कहा है कि राज्य में मंगलवार को कोविड के 34,285 नए पॉजिटिव मामले दर्ज किए गए और वायरस की वजह से 468 लोगों की मौत हुई। 28,745 लोगों के स्वस्थ होने के बाद राज्य में कुल सक्रिय मामलों की संख्या 3.16 लाख हो गई। मंगलवार को 18-44 आयु वर्ग के 1,89,578 लोगों सहित कुल 2,24,544 लोगों को कोविड-19 टीका लगाया गया। टीकाकरण के 2,544 सत्रों के दौरान 979 स्वास्थ्य कर्मियों; और 2,314 अग्रिम पंक्ति के कर्मचारियों को टीका लगाया गया। अब तक राज्य भर में 76,50,500 लोगों का टीकाकरण किया जा चुका है, जिनमें से 56,79,909 को पहली खुराक और 19,70,591 को दूसरी खुराक लगी है।
कर्नाटक: 25-05-2021 के लिए जारी राज्य सरकार के बुलेटिन के अनुसार, दर्ज हुए नए मामले: 22,758; कुल सक्रिय मामले: 4,24,381; कोविड से मौत के नए मामले: 588; कोविड से मौत के कुल मामले:26,399। कल लगभग 64,156 लोगों के कीटाकरण के साथ राज्य में अब तक कुल 1,23,10,317 लोगों को टीका लगाया जा चुका है। बीबीएमपी ने असंगठित क्षेत्रों के लोगों का टीकाकरण शुरू किया है। पालिके ने टीकाकरण के लिए लगभग 30 क्षेत्रों में काम करने वालों की पहचान की है। केंद्र सरकार ने मंगलवार को अपने कोटे से राज्य को कोवैक्सिन की 1.25 लाख खुराक भेजी। मणिपाल अस्पताल, बेंगलुरु के सहयोग से पॉवरग्रिड की ओर से अपने कर्मचारियों और उनके परिवारों के लिए चलाए गए टीकाकरण अभियान के जरिए येलहंका में टीके की 200 खुराकें दी गईं।
आंध्र प्रदेश: राज्य ने 72,979 नमूनों की जांच करने के बाद 106 मौतों के साथ कोविड-19 के 15,284 नए मामले दर्ज किए, जबकि पिछले 24 घंटे के दौरान 20,917 लोगों को अस्पतालों से छुट्टी दे दी गई। राज्य में कल तक कोविड वैक्सीन की कुल 81,56,085 खुराकें दी गई हैं, जिनमें 57,81,754 पहली खुराक और 23,74,331 दूसरी खुराक शामिल हैं। प्रमुख सचिव  अनिल कुमार सिंघल ने कहा कि सोमवार से 45 से अधिक आयु वर्ग में उच्च जोखिम वाले समूहों को कोविड के टीके लगाए जा रहे हैं। वर्तमान में, वैक्सीन की 1,17,980 खुराकें हैं, जो आज से 90,000 लोगों को दूसरी खुराक देने के लिए पर्याप्त है। उन्होंने आगे कहा कि केंद्र ने कोविशील्ड की 4,35,990 खुराकें भेजी हैं। सिंघल ने कहा कि राज्य ने अपने स्तर पर टीके की 12,74,290 खुराकें खरीदी हैं, जिन्हें उच्च जोखिम वाले समूहों को पहली खुराक के तौर पर लगाया जा रहा है। अब तक विभिन्न जिलों से ब्लैक फंगस के कुल 252 मामले सामने आए हैं, लेकिन आंध्र प्रदेश में इससे किसी की मौत नहीं दर्ज की गई है। राज्य सरकार ने ब्लैक फंगस का इलाज करने के लिए पहले भेजी गई एम्फोटेरिसिन-बी की 900 शीशियों के अलावा 2100 अतिरिक्त शीशियां जिलों में भेजी है।
तेलंगाना: कल 3821 नए मामले और 23 मौतें दर्ज की गईं, जिससे राज्य में कुल पॉजिटिव मामले 5,60,141 और मृतकों की कुल संख्या 3169 हो गई। राज्य में अब सक्रिय मामलों की संख्या 38,706 है। राज्य के स्वास्थ्य विभाग ने दस दिनों बाद कल से राज्य में 45 साल से अधिक उम्र के लोगों को टीके की दूसरी खुराक लगाने का अभियान दोबारा शुरू किया। राज्य सरकार ने सड़क पर दुकान लगाने वाले, घर-घर सामान पहुंचाने वाले, ऑटो और कैब के ड्राइवर और राशन दुकानदारों को इस महीने की 28 तारीख से प्राथमिकता के आधार पर टीकाकरण करने का निर्णय लिया है, क्योंकि इनसे संक्रमण फैलने का जोखिम ज्यादा होता है। राज्य सरकार ने कोविड टीकाकरण केंद्रों के रूप में नामित निजी अस्पतालों को भी 18 वर्ष से अधिक आयु के लोगों को टीका लगाने और कोविन पोर्टल पर रजिस्ट्रेशन करके कार्यस्थलों पर टीका लगाने के लिए अनुमति देने का फैसला लिया है। अब तक देश के विभिन्न हिस्सों से 14 ऑक्सीजन एक्सप्रेस ट्रेनें 1194 मीट्रिक टन लिक्विड मेडिकल ऑक्सीजन लेकर राज्य में पहुंच चुकी हैं।
महाराष्ट्र: बृहन्मुंबई महानगरपालिका को एक करोड़ से अधिक मुंबई वासियों के कोविड-19 टीकाकरण के लिए निकाले गए अपने ग्लोबल टेंडर पर तीन अन्य आपूर्तिकर्ताओं की प्रतिक्रिया मिली है। मुंबई नगर निकाय को सौंपे गए 8 प्रस्तावों में से 7 आपूर्तिकर्ताओं ने स्पूतनिक लाइट वैक्सीन, जबकि शेष एक ने एस्ट्रा जेनेका और फाइजर की आपूर्ति करने में रुचि दिखाई है। इसके साथ, संभावित आपूर्तिकर्ताओं की कुल संख्या 8 हो गई है। नासिक नगर निगम ने टीकाकरण अभियान चलाने के लिए स्पूतनिक वैक्सीन की पांच लाख खुराक को तत्काल खरीदने का फैसला लिया है।
गुजरात: गुजरात में पहली जुलाई से विज्ञान और सामान्य विषयों की कक्षा 12 की परीक्षाएं शुरू हो जाएंगी। कोविड-19 महामारी के मद्देनजर अतिरिक्त परीक्षा केंद्र स्थापित किए जाएंगे, ताकि छात्रों को उनके घरों के पास परीक्षा केंद्र मिलना सुनिश्चित किया जा सके। राज्य में 25 मई को कोरोना के 3,255 नए मामले सामने आए हैं। इस दौरान 44 मरीजों की मौत हुई। इसके साथ राज्य में अब तक कोविड के कुल मामले बढ़कर 7,94,902 और मृतकों की संख्या 9655 हो गई।
राजस्थान: राजस्थान ने मंगलवार को कोविड-19 के 3,404 नए मामले दर्ज किए, जिससे कुल संख्या 9,23,860 हो गई. वहीं, 105 अन्य मौतों के साथ मृतकों की संख्या 7,911 पहुंच गई। मुख्यमंत्री अशोक गहलोत ने दावा किया है कि 1 मई से अब तक 20,000 से अधिक लोगों को चिरंजीवी योजना के माध्यम से नि:शुल्क इलाज उपलब्ध कराया गया है। यह योजना सालाना महज 850 रुपये के खर्च में 5 लाख तक के कैशलेस उपचार की सुविधा देती है। यह भी घोषणा की गई कि राजस्थान के निजी अस्पतालों और प्रयोगशालाओं में कोविड-19 और ब्लैक फंगस के टेस्ट के लिए दरों को तय कर दिया गया है। राजस्थान में कोविड-19 के सक्रिय मामलों की संख्या 1,12,218 है, जबकि इस बीमारी से अब तक 8,12,775 लोग स्वस्थ हो चुके हैं।
मध्य प्रदेश: राज्य कोविशील्ड और कोवैक्सिन सहित कुल 5.7 करोड़ टीकों की खरीद करेगा और 1 करोड़ वैक्सीन खरीदने के लिए वैश्विक निविदा जारी करेगा। राज्य मंत्रिमंडल ने यह भी फैसला लिया कि मार्च 2022 तक 18 से अधिक आयु वर्ग में 3.5 करोड़ लोगों का टीकाकरण कर दिया जाएगा। मुख्यमंत्री ने घोषणा की कि कैबिनेट ने कोविड अनुकंपा नियुक्ति योजना को मंजूरी दे दी है, जिसमें कोरोना से मरने वाले व्यक्तियों के पारिवारिक सदस्यों के लिए आयु सीमा को हटा दिया है, जिन्हें चतुर्थ श्रेणी में नियुक्ति दी जाएगी। इन नियुक्तियों के लिए जून माह में विशेष अभियान चलाया जाएगा। मुख्यमंत्री ने कोविड-19 सहायता योजना के तहत के तहत 11.28 लाख निर्माण श्रमिकों के बैंक खातों में 112.81 करोड़ रुपये ट्रांसफर किए। राज्य में कल संक्रमण के 2,422 नए मामले सामने आए और 68 मौतें भी दर्ज की गईं। यह पिछले 54 दिनों में नए मामलों का सबसे कम आंकड़ा है। 48 जिलों में 100 से सभी कम नए मामले मिले। पॉजिटिविटी रेट कम होकर 3.3% हो गई है।
छत्तीसगढ़: 45 वर्ष से अधिक आयु के नागरिकों के टीकाकरण के मामले में राज्य का देश में छठा और स्वास्थ्य कर्मियों के टीकाकरण में देश में तीसरा स्थान है। राज्य में 37 समर्पित कोविड अस्पताल और 154 कोविड देखभाल केंद्र बनाए गए हैं, जिनमें 6 मेडिकल कॉलेज और एम्स रायपुर भी शामिल हैं।
गोवा: राज्य सरकार ने सभी पंचायतों और नगर पालिकाओं में ‘टीका उत्सव’  शुरू किया है। मुख्यमंत्री प्रमोद सावंत ने घोषणा की है कि भविष्य में 18-45 आयु वर्ग के टीकाकरण के लिए मौके पर रजिस्ट्रेशन होगा, जिसमें स्तनपान कराने वाली माताओं और दूसरे रोगों का सामना करने वाले रोगियों को प्राथमिकता दी जाएगी।
असम: असम राज्य सरकार ने ग्रामीण क्षेत्रों में दोपहर 2 बजे से कर्फ्यू घोषित कर दिया है, जिससे दोपहर 1 बजे से ही दुकानें और अन्य व्यावसायिक संस्थानों को तत्काल प्रभाव से बंद रहेंगे। सरकार ने ग्रामीण क्षेत्रों में कोविड-19 पॉजिटिव मामलों की संख्या में बढ़ोतरी को देखते हुए यह कदम उठाया है। असम ने मंगलवार को कोरोनावायरस के 5,767 नए मामले दर्ज किए, जिससे सक्रिय मामलों की संख्या 53,541 हो गई। वहीं, 0.76 प्रतिशत मृत्यु दर के साथ 92 मौतें दर्ज की गई। कोविड-19 मामलों की पॉजिटिविटी रेट 5.04 प्रतिशत है और राज्य में मामलों की कुल संख्या ने 3,81,171 का आंकड़ा छू लिया। मुख्यमंत्री हिमंत बिस्वा सरमा ने स्वास्थ्य विभाग से बच्चों के लिए कोविड देखभाल के बुनियादी ढांचे को विस्तार देने और सभी मेडिकल कॉलेज, अस्पतालों और जिला अस्पतालों में बच्चों के लिए आईसीयू  बनाने का निर्देश दिया है।
मणिपुर: मणिपुर में, 15 अन्य लोगों को कोरोना से अपनी जान गंवानी पड़ी। राज्य में कोविड-19 के 824 नए मामले आए, जो अब तक की सबसे ज्यादा संख्या है। मुख्यमंत्री ने अस्पताल की फीस सीमित करने और टीकाकरण केंद्रों पर वायरस संक्रमण से बचाव करने का आग्रह किया है।
मेघालय: मेघालय में बुधवार को 755 लोग स्वस्थ हुए, जो किसी एक दिन में स्वस्थ होने वालों की सर्वाधिक संख्या है। वहीं, 19 लोगो की मौतों के साथ मृतकों की संख्या 500 का आंकड़ा पार गई। राज्य ने 957 नए मामले दर्ज किए गए, जिससे सक्रिय मामलों की संख्या 7,971 हो गई। राज्य में मृतकों की संख्या बढ़कर 502 हो गई, जबकि स्वस्थ होने/अस्पतालों से छुट्टी पाने वालों की संख्या बढ़कर 22,976 हो गई है।
नगालैंड: नगालैंड ने मंगलवार को 18 मौतों के साथ एक दिन में सबसे अधिक मौतें दर्ज की, जिससे मौतों की कुल संख्या 303 हो गई। राज्य ने 276 नए मामले, 4806 सक्रिय मामले और कुल 20,535 मामले दर्ज किए। मुख्यमंत्री नेफ्यू रियो ने दीमापुर शहर के पास चुमुकेदीमा में 30-बिस्तरों वाले कोविड अस्पताल का उद्घाटन किया। रियो ने अपनी यात्रा के दौरान विभिन्न स्वास्थ्य देखभाल और कोविड सुविधाओं का भी निरीक्षण किया।
त्रिपुरा: पूरे राज्य में 5 जून तक कोरोना कर्फ्यू लागू होने जा रहा है। कल कैबिनेट की बैठक में इस बारे में फैसला लिया गया। जिलों से आई सूचनाओं के मुताबिक, अभी संक्रमण की औसत दर पश्चिमी त्रिपुरा जिले में 12.32 प्रतिशत, सिपाहीजिला जिले में 5.33 प्रतिशत, खोवाई जिले में 11.06 प्रतिशत, गोमती जिले में 6.56 प्रतिशत, दक्षिण त्रिपुरा जिले में 4.33 प्रतिशत, धलाई जिला में 5.01 प्रतिशत और उत्तरी जिला में 4.05 प्रतिशत है। सात दिनों के कोरोना कर्फ्यू के दौरान संक्रमण दर 22.82 प्रतिशत रही। इस बीच बीते 24 घंटों में 773 लोगों जांच रिपोर्ट कोविड पॉजिटिव आई। राज्य सरकार ने सात लाख परिवारों को 1000 रुपये की आर्थिक सहायता देकर वित्तीय राहत देने का फैसला लिया है।
सिक्किम: सिक्किम में कोविड के 278 नए मामले और 5 अतिरिक्त मौतें दर्ज की गईं। राज्य में कुल सक्रिय मामले 3161 हैं। कुल मौतों की संख्या 237 है। बीते नौ दिनों में 18-44 वर्ष के 9000 से ज्यादा लोगों को कोविशील्ड टीके लगे हैं।
पंजाब: जांच में पॉजिटिव पाए गए रोगियों की कुल संख्या 5,48,231 है। सक्रिय मामलों की कुल संख्या 53,127 है। दर्ज की गई कुल मौतों की संख्या 13,642 है। पहली खुराक  के साथ कुल 8,70,938 लोगों को टीके लगे हैं। दूसरी खुराक  के साथ कुल 2,47,533 लोगों को टीके लगे हैं। 45 वर्ष से अधिक आयु वर्ग में पहली खुराक के साथ टीकाकरण की कुल संख्या 27,36,806 है, वहीं 45 वर्ष से अधिक आयु वर्ग में दूसरी खुराक के साथ टीकाकरण की कुल संख्या 4,59,657 है।
चंडीगढ़: कोविड-19 के लैब से सत्यापित मामलों की संख्या 58,992 हैं। सक्रिय मामलों की कुल संख्या 4063 है। कोविड-19 से अब तक हुई मौतों की कुल संख्या 714 है।
हरियाणा: अब तक पॉजिटिव पाए गए नमूनों की कुल संख्या 7,44,602 है। कोविड-19 के कुल सक्रिय रोगी 34,088 हैं। मौतों की कुल संख्या 7,735 है। अब तक टीकाकरण करा चुके लोगों की कुल संख्या 54,39,215 है।
IMPORTANT TWEETS